cyanic-selkie/wikianc huggingface dataset:
Μάχη της Χαιρώνειας (86 π.Χ.)
Η μάχη
Πριν από τη μάχη το 86 π.Χ. ο Μιθριδάτης εκστράτευσε στη Μακεδονία, χωρίς να καταφέρει κάτι σημαντικό. Ο Λούκουλλος, ένας άλλος στρατηγός της Ρώμης, συγκέντρωσε φρουρές της Βοιωτίας κατά του Μιθριδάτη. Ο Σύλλας εν τω μεταξύ πολιορκούσε την Αθήνα (την οποία κατέλαβε τον ίδιο χρόνο). Οι δύο στρατοί συναντήθηκαν στη Χαιρώνεια. Από τη μία ο Αρχέλαος, ο Δρομιχαίτης, ο Αρκαθίας και ο Ταξίλης με 120.000 άνδρες και από την άλλη ο Σύλλας με 40.000 άνδρες. Κατά τη σφοδρή σύγκρουση, ο Σύλλας κατατρόπωσε τον αντίπαλο στρατό. Ο Αρχέλαος είχε απώλειες 110.000 ανδρών, ενώ για το στρατό του Σύλλα ο Πλούταρχος αναφέρει τον εκπληκτικό αριθμό των 12 ανδρών. Όμως εκτιμάται ότι ήταν μεγαλύτερες.
Μετά τη μάχη
Μετά τη μάχη ο Αρχέλαος ήττημένος ανακήρυξε το Σύλλα «νικητή στρατηγό». Μετά από λίγες βδομάδες ο Σύλλας συγκρούστηκε με το στρατό του βασιλείου του Πόντου στον Ορχομενό όπου ξανανίκησε. Η Βοιωτία αποδυναμώθηκε και περιήλθε σε ρωμαϊκό έλεγχο. Τελικώς ο Α' Μιθριδατικός πόλεμος έληξε με τη συνθήκη του Δαρδάνου.
Εξωτερικοί σύνδεσμοι
Κατηγορία:Μάχες ρωμαϊκού στρατού Κατηγορία:Ελληνιστική περίοδος Κατηγορία:Μάχες του Πρώτου Μιθριδατικού Πολέμου
Κομητεία Πένινγκτον (Νότια Ντακότα)
right|thumb|295px|Το Όρος Ράσμορ, όπου οι μορφές 4 Προέδρων των ΗΠΑ είναι σκαλισμένες σε τεράστιες διαστάσεις ψηλά στην πλαγιά του βουνού Η Κομητεία Πένινγκτον (Pennington County) στην πολιτεία των ΗΠΑ Νότια Ντακότα είναι η δεύτερη σε πληθυσμό από τις 66 κομητείες της πολιτείας αυτής. Κατά την απογραφή του 2010 ο πληθυσμός της κομητείας ήταν 100.948 κάτοικοι, υπερβαίνοντας για πρώτη φορά το όριο των 100 χιλιάδων σε επίσημη απογραφή.
Η έδρα και μεγαλύτερη πόλη της κομητείας, όπου ζουν τα τρία τέταρτα του πληθυσμού της, είναι η Ράπιντ Σίτυ. Η Κομητεία Πένινγκτον δημιουργήθηκε τον Ιανουάριο του 1875 και απέκτησε την οργάνωση κομητείας 27 μήνες αργότερα. Πήρε το όνομά της προς τιμή του Τζων Λ. Πένινγκτον, πέμπτου Κυβερνήτη του Εδάφους της Ντακότα, ο οποίος κατείχε το αξίωμα αυτό όταν δημιουργήθηκε η κομητεία.
Γεωγραφία
Γεωγραφικώς, η Κομητεία Πένινγκτον έχει έκταση 7.210 τετραγωνικά χιλιόμετρα (από τα οποία τα 20 καλύπτονται από νερά) και βρίσκεται στη δυτική πλευρά της Νότιας Ντακότα, με το δυτικό όριό της να συνορεύει με την πολιτεία Ουαϊόμινγκ. Το σχήμα της είναι επίμηκες, στη διεύθυνση ανατολή-δύση. Στην Κομητεία Πένινγκτον βρίσκεται το πολύ γνωστό Εθνικό Μνημείο του Όρους Ράσμορ, όπου τα πρόσωπα τεσσάρων σημαντικών Προέδρων των ΗΠΑ είναι σκαλισμένα σε τεράστιο μέγεθος ψηλά στην πλαγιά του βουνού. Αυτή δεν είναι η υψηλότερη κορυφή στην κομητεία: Η κορυφή της Μπλακ Ελκ (πρώην Χάρνεϋ) 6 χιλιόμετρα δυτικά του Ράσμορ είναι το υψηλότερο σημείο σε ολόκληρη τη Νότια Ντακότα με υψόμετρο 2.208 μέτρα πάνω από την επιφάνεια της θάλασσας, δηλαδή 463 μέτρα υψηλότερη από την κορυφή του Ράσμορ. Από την άλλη, το χαμηλότερο σημείο του εδάφους της Κομητείας Πένινγκτον έχει υψόμετρο 578 μέτρα και βρίσκεται στο βορειοανατολικό της άκρο.
Εκτός από την πολιτεία Ουαϊόμινγκ, η Πένινγκτον, εξαιτίας του μεγάλου μεγέθους της (είναι η τρίτη σε έκταση από τις 66 κομητείες της Νότιας Ντακότα) συνορεύει με τις εξής επτά κομητείες της πολιτείας της:
Εξωτερικοί σύνδεσμοι
Πενινγκτον
Φυσιοκράτες
Ο όρος φυσιοκράτες κατά κανόνα αφορά το θέμα:
Ενδέχεται όμως να σχετίζεται και με τα λήμματα:
1174
Η τρέχουσα σελίδα αφορά το έτος 1174 κατά το Γρηγοριανό ημερολόγιο
1173
Η τρέχουσα σελίδα αφορά το έτος 1173 κατά το Γρηγοριανό ημερολόγιο
Θάνατοι
Κατηγορία:Έτη
Χριστιανός Θ΄ της Δανίας
Ο Χριστιανός Θ΄ (δανικά: Christian 9., 8 Απριλίου 1818 - 29 Ιανουαρίου 1906) ήταν βασιλιάς της Δανίας από το 1863 έως το 1906. Το διάστημα από το 1863 - 1864 ήταν ταυτόχρονα δούκας του Σλέσβιχ-Χόλσταϊν και της Σαξονίας-Λάουενμπουργκ.
Μεγαλώνοντας ως πρίγκιπας του Οίκου του Σλέσβιχ-Χόλσταϊν-Σόνντερμπουργκ-Γκλύξμπουργκ, ο Χριστιανός δεν βρισκόταν στην άμεση γραμμή διαδοχής του θρόνου της Δανίας. Ωστόσο, το 1852 επιλέχθηκε ως διάδοχος του θρόνου, εξαιτίας της μη ύπαρξης άρρενος διαδόχου από τον κύριο κλάδο του Οίκου του Ολδεμβούργου. Μετά το θάνατο του Φρειδερίκου Ζ΄ της Δανίας το 1863, ο Χριστιανός τον διαδέχτηκε στο θρόνο ως ο πλησιέστερος άρρην συγγενής του: ήταν σύζυγος της Λουίζας, εξαδέλφης του Φρειδερίκου Ζ΄, τελευταίου του κύριου κλάδου των Όλντενμπουργκ. Ήταν ο πρώτος Δανός μονάρχης του πλάγιου κλάδου του Γκλύξμπουργκ.
Η έναρξη της βασιλείας του σημαδεύτηκε από την ήττα της Δανίας στο Δεύτερο Πόλεμο του Σλέσβιχ και την επακόλουθη απώλεια των δουκάτων του Σλέσβιχ-Χόλσταϊν και της Σαξονίας-Λάουενμπουργκ, κάτι που έκανε το νέο βασιλιά εξαιρετικά μη δημοφιλή. Στα επόμενα χρόνια της βασιλείας του κυριάρχησαν οι πολιτικές διαφωνίες, καθώς η Δανία είχε αποκτήσει πολίτευμα συνταγματικής μοναρχίας μόλις το 1849, με αποτέλεσμα η ισορροπία δυνάμεων μεταξύ του ανώτατου άρχοντα και του κοινοβουλίου να παραμένει ακόμη αμφισβητήσιμη. Παρά την αρχική αντιδημοτικότητά του και τα πολλά χρόνια της πολιτικής διαμάχης, όπου ο βασιλιάς ήρθε σε σύγκρουση με μεγάλα τμήματα του πληθυσμού, η δημοτικότητά του αυξήθηκε προς το τέλος της βασιλείας του. Έγινε εθνικό είδωλο, λόγω της διάρκειας της βασιλείας του και του υψηλού ποσοστού της προσωπικής ηθικής, η οποία του αναγνωριζόταν.
Ο Χριστιανός νυμφεύτηκε τη δεύτερη εξαδέλφη του Λουίζα της Έσσης-Κάσσελ, κόρη του Γουλιέλμου της Έσσης-Κάσσελ, το 1842. Τα έξι παιδιά τους παντρεύτηκαν μέλη βασιλικών οικογενειών της Ευρώπης, κάτι που έκανε τον Χριστιανό να ονομάζεται ο πεθερός της Ευρώπης. Οι περισσότεροι σημερινοί μονάρχες κατάγονται από αυτόν, όπως η Μαργαρίτα Β΄ της Δανίας, ο Κάρολος Γ΄ του Ηνωμένου Βασιλείου, ο Φίλιππος του Βελγίου, ο Χαράλδος Ε΄ της Νορβηγίας, ο Φίλιππος ΣΤ΄ της Ισπανίας και ο Ερρίκος του Λουξεμβούργου. Ο σύζυγος της Ελισάβετ Β΄ του Ηνωμένου Βασιλείου, Φίλιππος, Δούκας του Εδιμβούργου, ήταν επίσης απόγονος του Χριστιανού Θ΄, καθώς και ο Κωνσταντίνος Β΄, τέως Βασιλιάς των Ελλήνων.
Βασιλεία
Η ήττα της Δανίας στον Δεύτερο Πόλεμο του Σλέσβιχ άφησε το στίγμα της στη βασιλεία του Χριστιανού Θ΄ για πολλά χρόνια και προκάλεσε αντιδημοτικότητα προς το πρόσωπό του. Η τελευταία ενισχύθηκε όταν προσπάθησε ανεπιτυχώς να αποτρέψει την εξάπλωση του εκδημοκρατισμού της χώρας, υποστηρίζοντας τον αυταρχικό και συντηρητικό πρωθυπουργό Γιάκομπ Μπρόνουμ Σκαβένιους Έστρουπ, του οποίου η διακυβέρνηση την περίοδο 1875-94 θεωρήθηκε από πολλούς ως ημιδικτατορική. Ωστόσο, υπέγραψε μια συνθήκη το 1874 που επέτρεψε στην Ισλανδία, που τελούσε υπό δανική κατοχή, να έχει το δικό της Σύνταγμα, εν τούτοις παρέμενε υπό δανική κυριαρχία. Το 1901, ζήτησε από τον φιλελεύθερο Γιόχαν Χένρικ Ντόιντσερ να σχηματίσει κυβέρνηση, της οποίας η σύνθεση αποτελούνταν κατά πλειοψηφία από μέλη του Φιλελεύθερου Κόμματος. Επρόκειτο για την πρώτη κυβέρνηση της Δανίας, η οποία δεν περιλάμβανε το συντηρητικό κόμμα Δεξιά («Højre»), παρότι το κόμμα «Δεξιά» δεν είχε ποτέ την πλειοψηφία των εδρών στο Κοινοβούλιο. Αυτή ήταν η αρχή της καθιέρωσης του κοινοβουλευτισμού και ένα γεγονός που βελτίωσε τη φήμη του βασιλιά Χριστιανού τα τελευταία χρόνια του.
Μια άλλη μεταρρύθμιση έγινε το 1866, όταν αναθεωρήθηκε το Δανικό Σύνταγμα, έτσι ώστε η Άνω Βουλή της Δανίας να έχει περισσότερη εξουσία από την Κάτω Βουλή. Η κοινωνική ασφάλιση βελτιώθηκε, επίσης, σε κάποια σημεία, κατά τη διάρκεια της βασιλείας του. Το 1891 καθιερώθηκαν οι συντάξεις γήρατος και, το επόμενο έτος, θεσπίστηκαν προνοιακά οικογενειακά επιδόματα και επιδόματα ανεργίας.
Εξωτερικοί σύνδεσμοι
Κατηγορία:Βασιλείς της Δανίας Κατηγορία:Οίκος του Γκλύξμπουργκ Κατηγορία:Δούκες του Χόλσταϊν Κατηγορία:Προτεστάντες μονάρχες
Ποιητής
μικρογραφία|287x287εσ|Μεταθανάτια απεικόνιση του σλοβάκου ποιητή [[Γιάνκο Κραλ (1822-1876) - μια εξιδανικευμένη ρομαντική εικόνα του "πώς πρέπει να φαίνεται ένας πραγματικός ποιητής" στη δυτική κουλτούρα.]] Ο ποιητής είναι το άτομο που δημιουργεί ποίηση. Οι ίδιοι μπορούν να περιγραφούν ως ποιητές ή να περιγραφούν ως ποιητές από άλλους. Ένας ποιητής μπορεί απλά να είναι συγγραφέας ποίησης, ή μπορεί να εκτελούν την τέχνη τους μπροστά από ένα ακροατήριο.
Η λέξη προέρχεται από την αρχαία λέξη 'ποιέω-ποιῶ", ενώ η ελληνική λέξη πέρασε σε πολλές άλλες γλώσσες μέσω της εκλατινισμένης μορφής της. Χρησιμοποιεί δε τον λόγο κατά τέτοιο τρόπο, ώστε το τελικό αποτέλεσμα να έχει διακριτή διαφορά από ένα τυπικό πεζογραφικό κείμενο.
Ποιητές υπήρχαν πιθανώς απ' απαρχής της ανθρώπινης ικανότητας του λόγου. Οι ανθρωπολογικές απόψεις για το θέμα υποστηρίζουν ότι στις πρωτόγονες κοινωνίες ο ρόλος του ποιητή πρέπει να ήταν ιδιαίτερα τιμητικός, συνδεόμενος άμεσα με τον ρόλο του δασκάλου.
Ένας από τους πρώτους γνωστούς ποιητές στην Ιστορία (ίσως ο πρώτος) ήταν ο Όμηρος. Παλαιότερα ποιήματα όπως το Έπος του Γκιλγκαμές έχουν φτάσει ως εμάς χωρίς να μας είναι γνωστοί οι ποιητές τους.
Το έργο ενός ποιητή έχει να κάνει είτε με την επικοινωνία, εκφράζοντας ιδέες σε μια λογοτεχνική έννοια, όπως π.χ. να γράφει για ένα σημείο ή γεγονός, ή εναλλακτικά μπορεί να γράφει μεταφορικά. Οι ποιητές υπήρχαν από την αρχαιότητα, σχεδόν από όλες τις γλώσσες, έχοντας παραγάγει έργα που ποικίλλουν σε μεγάλο βαθμό σε διαφορετικούς πολιτισμούς και περιόδους. Καθ'όλη τη ζωή του κάθε πολιτισμού και της γλώσσας τους, οι ποιητές έχουν χρησιμοποιήσει διάφορα ποιητικά είδη τα οποία έχουν αλλάξει δια μέσου του χρόνου, με αποτέλεσμα να έχει δημιουργηθεί μια τόσο ευρεία ιστορία των ποιητών όσο και η λογοτεχνία που έχουν γράψει. μικρογραφία|Πολλοί αρχαίοι ποιητές έγιναν γνωστοί μεταθανάτια, αλλά υπάρχουν και εξαιρέσεις. Ο [[Γιόχαν Λούντβιχ Ρούνεμπεργκ (1804-1877), ο οποίος αργότερα αποκλήθηκε εθνικός ποιητής της Φινλανδίας ήταν ένα σεβαστό πρόσωπο όταν ζούσε στην πατρίδα του.]] μικρογραφία|208x208εσ|Ο ιταλός [[Τζάκομο Λεοπάρντι σύμφωνα με το Πανεπιστήμιο του Μπέρμιγχαμ είναι "ένας από τους πιο ριζοσπαστικούς και προκλητικούς στοχαστές του δέκατου ένατου αιώνα". ]]
Ιστορία
Στην Αρχαία Ρώμη, οι επαγγελματίες ποιητές χρηματοδοτήθηκαν κατά κύριο λόγο από προστάτες, πλούσιους υποστηρικτές, συμπεριλαμβανομένων των ευγενών και στρατιωτικών αξιωματούχων. Για παράδειγμα, ο Γάιος Μαικήνας, φίλος του Καίσαρα Αυγούστου, ήταν σημαντικός προστάτης για τους Αυγουστιανούς ποιητές, συμπεριλαμβανομένων του Οράτιου και του Βιργιλίου. Ενώ ο Οβίδιος, γνωστός ποιητής, εξορίστηκε από τη Ρώμη από τον πρώτο Αύγουστο.
Στον Υψηλό Μεσαίωνα, οι τροβαδούροι ήταν σημαντική τάξη ποιητών και προέρχονταν από ποικίλα υπόβαθρα. Ζούσαν και ταξίδευαν σε πολλά διαφορετικά μέρη και θεωρούνταν ηθοποιοί ή μουσικοί όσο και ποιητές. Συχνά είχαν κάποιο προστάτη, αλλά πολλοί ταξίδεψαν εκτενώς.
Η περίοδος της Αναγέννησης χαρακτηρίστηκε από την συνέχιση της προστασίας των ποιητών από τους βασιλείς. Πολλοί ποιητές, ωστόσο, είχαν άλλες πηγές εισοδήματος, όπως ο Δάντης Αλιγκέρι, ο Βοκάκιος, ο Πετράρχης (και οι τρεις εργάζονταν σε φαρμακείο) ενώ ο Ουίλιαμ Σαίξπηρ δούλευε στο θέατρο.
Από την περίοδο του Ρομαντισμού και έπειτα, πολλοί ποιητές ήταν ανεξάρτητοι συγγραφείς οι οποίοι ζούσαν από το έργο τους, ενώ συχνά συμπλήρωναν τα προς το ζην με εισόδημα από άλλα επαγγέλματα ή από οικογένεια. Τέτοιοι ποιητές ήταν ο Ουίλιαμ Ουόρντσουορθ και ο Ρόμπερτ Μπερνς.
Ποιητές όπως ο Βιργίλιος στην Αινειάδα και ο Τζον Μίλτον στον Χαμένο Παράδεισο επικαλούνταν τη Μούσα.
Εκπαίδευση
Οι ποιητές των παλαιότερων χρόνων ήταν συχνά καλά διαβασμένοι και πολύ μορφωμένοι άνθρωποι, ενώ άλλοι ήταν σε μεγάλο βαθμό αυτοδίδακτοι. Μερικοί ποιητές όπως οι Τζον Γκάουερ και Τζον Μίλτον μπορούσαν να γράψουν ποίηση σε περισσότερες από μία γλώσσες. Μερικοί Πορτογάλοι ποιητές, όπως ο Φρανσίσκο δε Σα δε Μιράντα, έγραφε στα πορτογαλικά αλλά και στα ισπανικά. Ο Γιαν Κοχανόφσκι έγραφε στα Πολωνικά και στα Λατινικά, ο Σλοβένος Φραντσέ Πρεσέρεν και ο Τσέχος Κάρελ Χύνεκ Μάχα έγραφαν, πέρα από τη δική τους γλώσσα, και στα Γερμανικά. Ο Άνταμ Μιτσκιέβιτς, ο μεγαλύτερος πολωνός ποιητής, έγραψε μια ωδή για τον αυτοκράτορα Ναπολέωντα Γ΄ στα λατινικά. Ένα άλλο παράδειγμα είναι ο Γέζι Πιετρκιέβιτς, επίσης Πολωνός ποιητής. Όταν μετακόμισε στη Μεγάλη Βρετανία, έπαψε να γράφει ποίηση στα πολωνικά και ξεκίνησε να γράφει μυθιστορήματα στα αγγλικά. Μετέφρασε επίσης ποίηση από τα αγγλικά και στα αγγλικά.
Πολλά πανεπιστήμια προσφέρουν πτυχία στη δημιουργική γραφή, αν και αυτά τα προγράμματα δημιουργήθηκαν μόλις τον 20ο αιώνα. Ενώ αυτά τα μαθήματα δεν είναι απαραίτητα για την δημιουργία ποιητικής σταδιοδρομίας, μπορούν να είναι χρήσιμα ως εκπαίδευση, δίνοντας στον φοιτητή χρόνο να επικεντρωθούν στη γραφή τους.
Παγκύπριο πρωτάθλημα ποδοσφαίρου γυναικών 2009-10
Το Παγκύπριο πρωτάθλημα ποδοσφαίρου γυναικών 2009-10 αποτέλεσε το 12ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 2η φορά στην ιστορία της.
Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 2009-10 συμμετείχαν 10 ομάδες.
Αλλαγές σε σχέση με την προηγούμενη περίοδο
Σε σχέση με το πρωτάθλημα Παγκύπριο πρωτάθλημα 2008-09, στο πρωτάθλημα της περιόδου 2009-10 δεν συμμετείχε η Ένωσις Νέων Παραλιμνίου, η Εληά Λυθροδόντα, ο Διγενής Ακρίτας Μόρφου και ο ΑΠΟΕΛ.
Ομάδες και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η βαθμολογία του πρωταθλήματος ήταν:
Πηγή: Πρωτάθλημα Γυναικών 09/10
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
1175
Η τρέχουσα σελίδα αφορά το έτος 1175 κατά το Γρηγοριανό ημερολόγιο
Παγκύπριο πρωτάθλημα ποδοσφαίρου γυναικών 2009-10
Αποτελέσματα
Πηγή: Πρωτάθλημα Γυναικών 09/10
1175
Θάνατοι
Κατηγορία:Έτη
Παγκύπριο πρωτάθλημα ποδοσφαίρου γυναικών 2009-10
Δείτε ακόμη
Κατηγορία:Παγκύπριο πρωτάθλημα ποδοσφαίρου γυναικών Κατηγορία:Εγχώρια ποδοσφαιρικά πρωταθλήματα 2009-2010
Μανχάταν
Το Μανχάταν είναι το σημαντικότερο από τα πέντε δημοτικά διαμερίσματα (boroughs) της Νέας Υόρκης. Βρίσκεται επί της ομώνυμης νήσου επί της συμβολής του ποταμού Χάντσον (δυτικά) και του ποταμού Ίστ (ανατολικά) λίγο πριν τις εκβολές του πρώτου στον Ατλαντικό. Οι γνωστές φωτογραφίες με τους ουρανοξύστες της Νέας Υόρκης που έχουν ληφθεί από τη θάλασσα δείχνουν ακριβώς την νότια ακτή της νήσου Μανχάταν και συγκεκριμένα τη συνοικία Λόουερ Μανχάταν. Τα γεωγραφικά όριά του ταυτίζονται με αυτά της Κομητείας της Νέας Υόρκης. Παρ' ότι πρόκειται για το τρίτο, μόλις, σε πληθυσμό δημοτικό διαμέρισμα της Νέας Υόρκης (μετά το Μπρούκλιν και το Κουίνς), που βρίσκονται ανατολικότερα, είναι η πλέον πυκνοκατοικημένη κομητεία σε όλες τις Ηνωμένες Πολιτείες. Το νησί του Μανχάταν αποτελεί το μεγαλύτερο μέρος της ομώνυμης περιοχής (και της κομητείας της Νέας Υόρκης), η οποία περιλαμβάνει επίσης διάφορα μικρά νησάκια και μια μικρή έκταση στην ηπειρωτική Αμερική.
Το Μανχάταν είναι η περιοχή της Νέας Υόρκης την οποία πολλοί τουρίστες συνδέουν περισσότερο με την κυρίως πόλη. Παγκόσμιο εμπορικό, οικονομικό και πολιτιστικό κέντρο, το Μανχάταν διαθέτει πολλά διάσημα μνημεία, τουριστικές ατραξιόν, μουσεία και πανεπιστήμια. Εκεί βρίσκεται επίσης η έδρα των Ηνωμένων Εθνών, καθώς και του Δήμου της Νέας Υόρκης. Το Μανχάταν έχει τη μεγαλύτερη κεντρική επιχειρηματική περιοχή στις Ηνωμένες Πολιτείες και εκεί εδρεύουν οι περισσότερες εταιρείες, καθώς και το Χρηματιστήριο της Νέας Υόρκης και το NASDAQ.
Ο πληθυσμός του Μανχάταν ανέρχεται στους 1.694.251 κατοίκους σύμφωνα με την απογραφή του 2020.
Παραπομπές
Κατηγορία:Γεωγραφία της Νέας Υόρκης Κατηγορία:Ποτάμια νησιά των Ηνωμένων Πολιτειών Κατηγορία:Νέα Υόρκη
Κίνημα Βουλγαρία για τους Πολίτες
Το Κίνημα Βουλγαρία για τους Πολίτες (Движение „България на гражданите“, Ντβιζένιε „Μπουλγκάρια να γκραζντάνιτε“, απόδοση: Κίνημα 'Βουλγαρία των Πολιτών') είναι πολιτικό κόμμα στη Βουλγαρία. Το κόμμα ιδρύθηκε από τον πρώην ευρωπαίο Επίτροπο και μέλος του Εθνικού Κινήματος για τη Σταθερότητα και τη Πρόοδο Μεγκλένα Κούνεβα στις 1 Ιουλίου 2012. Η Κούνεβα υπηρέτησε ως η επικεφαλής του κόμματος μέχρι το 2017.
Σημερινός επικεφαλής είναι ο Ντιμιτάρ Ντέλτσεφ. Δεν εκπροσωπείται από κάποιον βουλευτή στο Βουλγαρικό Κοινοβούλιο, αλλά ούτε και στην Ευρωβουλή. Στις εκλογές του 2013 τερμάτισε έκτο, λαμβάνοντας 115.190 ψήφους (το 3.25% των ψήφων), αλλά απέτυχε να μπει στο κοινοβούλιο.
Κομματική πλατφόρμα
Το κόμμα έχει ορίσει τρεις βασικούς άξονες στην υποψηφιότητα του για τις εκλογές του 2013.
Ο πρώτος άξονας, με τίτλο "Ο Πολίτης", έχει ως στόχο να αυξήσει τους μηχανισμούς ελέγχου της εξουσίας, να άρει τα εμπόδια της διεξαγωγής δημοψηφίσματος σε τοπικό επίπεδο και να θέσει τα βήματα προς την κατεύθυνση της υιοθέτησης ενός νέου συντάγματος.
Ο δεύτερος άξονας, με τίτλο "Η Οικονομία", περιγράφει την αφοσίωση του κόμματος προς την ανάπτυξη και τη σταθερότητα της οικονομίας. Το κόμμα επίσης προετοιμάζεται για να φέρει "πραγματικές" μεταρρυθμίσεις στην υγειονομική περίθαλψη, την εκπαίδευση και τις συντάξεις ηλικιωμένων. Το κόμμα επιθυμεί να επιστρέψει την οικονομία στα επίπεδα προ του 2009 και να καθοδηγήσει κατάλληλα την οικονομία ώστε να πιάσει ρυθμό ανάπτυξης πάνω από τον μέσο όρο της ΕΕ.
Ο τίτλος, με τίτλο "Η Βουλγαρία του Μέλλοντος", στοχεύει σε ριζική μεταρρύθμιση του δικαστικού συστήματος. Καλεί για την άμεση εκλογή των δικαστών που στελεχώνουν το Ανώτατο Δικαστήριο, καθώς και την αφαίρεση της ποινικής δίωξης από την δικαιοσύνη.
Παραπομπές
<references group="" responsive="1">
Εξωτερικοί σύνδεσμοι
Κατηγορία:Πολιτικά κόμματα της Βουλγαρίας
Αντρέι Μπέλιι
Ο Αντρέι Μπέλιι (Андрей Белый, πραγματικό όνομα Μπορίς Νικολάγιεβιτς Μπουγκάγιεφ, Борис Николаевич Бугаев, 14 Οκτωβρίου 1880, Μόσχα, Ρωσική Αυτοκρατορία — 8 Ιανουαρίου 1934, Μόσχα, ΕΣΣΔ), ήταν Ρώσος μυθιστοριογράφος, ποιητής, θεωρητικός και κριτικός λογοτεχνίας. Το μυθιστόρημα του Πετρούπολη θεωρήθηκε από τον Βλαντίμιρ Ναμπόκοφ ως ένα από τα τέσσερα μεγάλα μυθιστορήματα του 20ου αιώνα. Υπήρξε μια από τις ηγετικές φυσιογνωμίες του ρωσικού συμβολισμού και του μοντερνισμού.
Εξωτερικοί σύνδεσμοι
Κατηγορία:Ρώσοι μυθιστοριογράφοι Κατηγορία:Ρώσοι ποιητές Κατηγορία:Ρώσοι κριτικοί της λογοτεχνίας
Τσαγιέρα του Ράσελ
Η Τσαγιέρα του Ράσελ (αγγλ.Russell's Teapot), συχνά αποκαλούμενη και Θεϊκή ή Επουράνια Τσαγιέρα, είναι μία μεταφορά που χρησιμοποίησε ο φιλόσοφος Μπέρτραντ Ράσελ (1872-1970) σύμφωνα με την οποία, για ένα ισχυρισμό ο οποίος δεν μπορεί να διαψευσθεί, το βάρος της απόδειξης το φέρει αυτός που κάνει τον ισχυρισμό και όχι αυτός που προσπαθεί να τον καταρρίψει. Χρησιμοποιείται κυρίως ως επιχείρημα για τη μη ύπαρξη του Θεού από τους σκεπτικιστές.
Πρωτότυπο Κείμενο
Σε ένα αδημοσίευτο άρθρο του περιοδικού Illustrated το 1952, με τίτλο «Is there a God?» (Υπάρχει Θεός;), ο Ράσελ έγραψε :
Σύγχρονη χρήση
right|thumb|Ο [[Ρίτσαρντ Ντόκινς.]] Ο άθεος συγγραφέας και επιστήμονας Ρίτσαρντ Ντόκινς, στο βιβλίο του «εφημέριος του Διαβόλου» (A Devil's Chaplain), χρησιμοποίησε την Τσαγιέρα του Ράσελ, με παρόμοιο τρόπο, ως επιχείρημα ενάντια σε αυτό που ονόμασε «αγνωστικιστική συμφιλίωση», τον συμβιβασμό που επιτρέπει την ύπαρξη των τομέων φιλοσοφίας που ασχολούνται αποκλειστικά με θρησκευτικά θέματα. Η επιστήμη δεν έχει τρόπο να αποδείξει την ύπαρξη ή μη ύπαρξη του θεού. Ως εκ τούτου, σύμφωνα με τους συμφιλιωτές αγνωστικιστές, επειδή είναι θέμα προσωπικής προτίμησης, η πίστη και η δυσπιστία σχετικά με την ύπαρξη ενός υπέρτατου όντος είναι εξίσου άξιες σεβασμού και προσοχής. Ο Ντόκινς παρουσιάζει την τσαγιέρα ως απαγωγή σε άτοπο αυτής της θέσης: εφόσον ο αγνωστικισμός απαιτεί απόδοση ίσου σεβασμού προς την πίστη και τη δυσπιστία περί ύπαρξης ενός υπέρτατου όντος, τότε θα πρέπει επίσης να δίδει τον ίδιο σεβασμό και στην πίστη για την ύπαρξη της τσαγιέρας δορυφόρου, δεδομένου ότι η ύπαρξη της τσαγιέρας σε τροχιά μεταξύ Γης και Άρη είναι εξίσου εύλογη επιστημονικά με την ύπαρξη ενός ανώτατου όντος.
Σημειώσεις
<references group="σημείωση" />
Πηγές
Κατηγορία:Αθεϊσμός Κατηγορία:Φιλοσοφία της θρησκείας Κατηγορία:Σκεπτικισμός Κατηγορία:Κριτική των θρησκειών Κατηγορία:Αγνωστικισμός
Μάχη της Ιψού
Η μάχη της Ιψού (301 π.Χ.) ήταν μάχη της εποχής των Διαδόχων του Μ. Αλεξάνδρου, η οποία δόθηκε στην περιοχή της Φρυγίας, στη Μικρά Ασία. Σε αυτή τη μάχη πολέμησαν, από τη μια πλευρά ο Σέλευκος Α' Νικάτωρ, βασιλιάς του ασιατικού τμήματος της πρώην Περσικής Αυτοκρατορίας, με τον γιό του Αντίοχο, ο Λυσίμαχος, βασιλιάς της Θράκης, και ο Κάσσανδρος, βασιλιάς της Μακεδονίας, με αντιπάλους τον Αντίγονο τον Μονόφθαλμο και τον γιό του Δημήτριο τον Πολιορκητή. Η μάχη έληξε με ήττα και θάνατο του Αντιγόνου.
Προοίμιο
Μετά το θάνατο του Μ. Αλεξάνδρου (323 π.Χ.), άρχισε το μοίρασμα της αυτοκρατορίας του σε βασίλεια. Το πρώτο μοίρασμα των εδαφών έγινε το 323 π.Χ. με τη συμφωνία της Βαβυλώνας, και έπειτα το 321 π.Χ. με την συμφωνία του Τριπαραδείσου στης Συρία αλλά αμέσως μετά άρχισαν οι διαμάχες. Στην αρχή ο Ευμένης νίκησε τους Κρατερό και Νεοπτόλεμο στην Καππαδοκία. Αργότερα, το 317 π.Χ., ο Αντίγονος ο Μονόφθαλμος ήρθε σε σύγκρουση με τον Ευμένη και τον νίκησε στην μάχη της Παραιτακηνής και στη μάχη της Γαβιηνής. Στη συνέχεια, οι Σέλευκος και Πτολεμαίος Α΄ Σωτήρ νίκησαν τον Δημήτριο Πολιορκητή στη μάχη της Γάζας (312 π.Χ.). Το 305 π.Χ. ο Δημήτριος ο Πολιορκητής πολιόρκησε τη Ρόδο επί ένα χρόνο χωρίς να καταφέρει να την κυριεύσει.
Η μάχη
Η αφορμή αυτής της μάχης ήταν η επέκταση του βασιλείου του Σελεύκου αλλά και των συμμάχων του. Αντίθετα, ο Αντίγονος ο Μονόφθαλμος ήθελε να ανασυστήσει την αυτοκρατορία του Μ. Αλεξάνδρου με βασιλέα τον ίδιο. Έτσι οι δύο στρατοί συναντήθηκαν στην Ιψό της Φρυγίας. Η στρατιά του Αντιγόνου και του γιου του Δημητρίου αριθμούσε 70.000 πεζούς, 10.000 ιππείς και 75 πολεμικούς ελέφαντες. Η αντίπαλη στρατιά διέθετε 64.000 πεζούς, 10.500 ιππείς, 400 ελέφαντες και 120 άρματα. Ο Δημήτριος ανέλαβε το ιππικό, ενώ το πεζικό ανέλαβε ο πατέρας του. Στην αντίπαλη παράταξη, ο Αντίοχος, ο γιος του Σελεύκου, ανέλαβε το ιππικό ενώ ο Σέλευκος και ο Λυσίμαχος το πεζικό.
Η μάχη ξεκίνησε με νίκη του Δημήτριου εναντίον του Αντίοχου του Σελεύκου στο ιππικό, αλλά αυτό ήταν ένα τέχνασμα του Αντίοχου για να τον παρασύρει. Το τέχνασμα ήταν επιτυχές. Το ιππικό του Δημήτριου απομακρύνθηκε από το πεζικό και ο Σέλευκος βρήκε την ευκαιρία να κυκλώσει τον Αντίγονο τον Μονόφθαλμο. Ο Δημήτριος προσπάθησε να βοηθήσει τον πατέρα του, αλλά ο Σέλευκος σταμάτησε τον Δημήτριο με ελέφαντες και το αποτέλεσμα ήταν αναμενόμενο. Ο Αντίγονος ο Μονόφθαλμος σκοτώθηκε και οι αντίπαλοί του τον έθαψαν μεγαλόπρεπα.
Μετά τη μάχη
Μετά τη μάχη οι σύμμαχου του Σελεύκου μοιράστηκαν τα εδάφη του βασιλείου του Αντιγόνου. Οι σύμμαχοι στη μάχη της Ιψού, Λυσίμαχος και Σέλευκος, χωρίς κανένα αντίπαλο πια, θα έρθουν οι ίδιοι σε σύγκρουση στη μάχη του Κουροπεδίου το 281 π.Χ.
Εξωτερικοί σύνδεσμοι
Ιψου Ιψου Ιψου Μαχη Ιψου Ιψου
Ψαμμίτης
thumb|200px|Δείγμα κόκκινου ψαμμίτη. Ο ψαμμίτης ή αμμόλιθος είναι κλαστικό ιζηματογενές πέτρωμα το οποίο αποτελείται από κόκκους άμμου που συγκρατούνται μαζί με ορυκτές συγκολλητικές ουσίες και κόκκους πετρωμάτων. Οι κόκκοι έχουν μέγεθος από 2 μέχρι 0,06 χιλιοστά. Συνήθως οι κόκκοι είναι από χαλαζία ή άστριο, επειδή είναι άφθονοι στο φλοιό της Γης, ενώ επίσης μπορεί να υπάρχουν κόκκοι καολίνη ή μοσχοβίτη, οι οποίοι δίνουν αντίστοιχα τον καολινικό ψαμμίτη και τον μαρμαρυγιακό ψαμμίτη. Το συνδετικό υλικό ποικίλει και μπορεί να είναι άργιλος ή αργιλικός σχιστόλιθος ή ανθρακικό ορυκτό όπως ο ασβεστίτης ή σπανιότερα ο δολομίτης. Οι ψαμμίτες πλούσιοι σε κόκκους αστρίου λέγονται αρκόζες. Ο ψαμμίτης, όπως και η άμμος έχει πολλά χρώματα, αλλά συνήθως είναι καφέ, κόκκινος, κίτρινος, γκρι, ροζ ή μαύρος.
Ιδιότητες
Ο ψαμμίτης είναι πορώδης και έχει την ιδιότητα να φιλτράρει και να αποθηκεύει μεγάλες ποσότητες υγρών και για αυτόν τον λόγο είναι πολύτιμος για τη δημιουργία αποθεμάτων νερού και πετρελαίου. Σχηματίστηκε εκεί που κάποτε υπήρχαν μικρές θάλασσες. Οι ψαμμίτες παρουσιάζονται σε πολλά σημεία της Γης, συχνότερα στις ερήμους ή σε ξηρά μέρη, όπως η Σαχάρα, η Αραβική έρημος, η Αυστραλιανή έρημος και οι ανατολικές Ηνωμένες πολιτείες.
Χρήσεις
Χρησιμοποιείται στην κατασκευή κτιρίων, τόσο ως δομικό υλικό, όσο και ως διακοσμητικό στοιχείο σε δάπεδα και τοίχους. Εξορύσσεται κυρίως σε ογκόλιθους από ορυχεία ανοικτού λάκκου και στη συνέχεια μεταποιείται σε εργοστασιακές μονάδες. Ως υλικό είναι ευαίσθητο στην αποσάθρωση, αν και οι μηχανικές του αντοχές διαφέρουν ανάλογα με τη σύσταση του πετρώματος. Στην Κοιλάδα των Μνημείων τα στρώματα ψαμμίτη διαβρώθηκαν και σχημάτισαν τους χαρακτηριστικούς απότομους λόφους, ενώ στο Εθνικό πάρκο Αψίδων από τη δράση του αέρα σχηματίστηκαν πέτρινες αψίδες.
Ο ψαμμίτης μπορεί να μετατραπεί σε χαλαζίτη με θέρμανση και πίεση, η οποία συνήθως ασκείται στις τεκτονικές κινήσεις κατά την ορογένεση.
Εξωτερικοί σύνδεσμοι
Κατηγορία:Ιζηματογενή πετρώματα Κατηγορία:Οικοδομικά υλικά Κατηγορία:Άμμος
Ανδρέας Κουιντζής
Ο Ανδρέας Κουιντζής ή Κουίντζης (1842 - 1910) ήταν Έλληνας ζωγράφος.
Βίος
Ο Ανδρέας Κουιντζής γεννήθηκε στη Μαριανούπολη της Ρωσίας και έμεινε για χρόνια άγνωστος στους Έλληνες. Εργάστηκε στη Ρωσία όπου το 1894 έγινε καθηγητής τοπιογραφίας στην Ακαδημία της Πετρούπολης. Τα έργα του, αφαιρετικής και ρομαντικής διάθεσης, δίνουν μια χαρακτηριστική εικόνα της ρωσικής φύσεως με τις στέπες, τα δάση και την ομίχλη της. Πρόκειται ουσιαστικά για έναν αυτοδίδακτο ζωγράφο.
Εξωτερικοί σύνδεσμοι
Κατηγορία:Έλληνες ζωγράφοι
Αζερικές Ένοπλες Δυνάμεις
Οι Αζερικές Ένοπλες Δυνάμεις (αζερικά: Azərbaycan Silahlı Qüvvələri) δημιουργήθηκαν στις 9 Οκτωβρίου 1991. Μετά τη διάλυση της Σοβιετικής Ένωσης, της οποίας μέλος ήταν το Αζερμπαϊτζάν, οι ένοπλες δυνάμεις της νέας χώρας αναμορφώθηκαν στα πλαίσια όμως των σοβιετικών στρατιωτικών εγκαταστάσεων και του εξοπλισμού που είχε απομείνει στο αζερικό έδαφος. Η Λαϊκή Δημοκρατία του Αζερμπαϊτζάν είχε αρχικά δημιουργήσει τις δικές της ένοπλες δυνάμεις από τις 26 Ιουνίου του 1918. Ωστόσο, αυτές διαλύθηκαν αφού το Αζερμπαϊτζάν είχε απορροφηθεί από τη Σοβιετική Ένωση ως τη Σοβιετική Σοσιαλιστική Δημοκρατία του Αζερμπαϊτζάν από τις 28 Απριλίου του 1920.
Οι ένοπλες δυνάμεις της χώρας έχουν τρεις κλάδους: τον Αζερικό Στρατό Ξηράς, την Αζερική Πολεμική Αεροπορία και Αεράμυνα και το Αζερικό Πολεμικό Ναυτικό. Σχετιζόμενες δυνάμεις περιλαμβάνουν την Αζερική Εθνική Φρουρά, τα Εσωτερικά Στρατεύματα του Αζερμπαϊτζάν και την Αζερική Συνοριοφυλακή.
Παραπομπές
Κατηγορία:Στρατός του Αζερμπαϊτζάν
Εσπλανάδα
thumb|Η εσπλανάδα «Χρυσό Μίλι» του [[Ντέρμπαν]] Εσπλανάδα (esplanade) ονομάζεται μια μακριά, υπαίθρια και επίπεδη ή σχεδόν επίπεδη έκταση παρόμοια με δρόμο, που βρίσκεται συνήθως δίπλα σε κάποιο μεγάλο ποτάμι, τη θάλασσα ή άλλο μεγάλο σώμα νερού και όπου οι άνθρωποι μπορούν να περπατήσουν.
Ιστορικό και ορολογία
Τον 19ο αιώνα, η κατάργηση των οχυρώσεων των πόλεων και η μετεγκατάσταση λιμενικών εγκαταστάσεων επέτρεψαν σε πολλές πόλεις να δημιουργήσουν διαδρομές περιπάτου στα πρώην φρούρια και προμαχώνες. Τα τοπογραφικά τμήματα των πρώην οχυρώσεων, όπως λόφοι, σημεία με θέα, τάφροι, άλλες υδάτινες οδοί και λίμνες, έχουν πλέον συμπεριληφθεί σε αυτούς τους περιπάτους, καθιστώντας τους δημοφιλείς προορισμούς εκδρομών, αλλά και τοποθεσία χωροθετήσεως πολιτιστικών ιδρυμάτων. Η ταχεία ανάπτυξη του τεχνητού φωτισμού των οδών τον 19ο αιώνα επέτρεψε επίσης την ασφαλή χρήση τους το βράδυ. Παράδειγμα αποτελεί η Ρίνγκστρασσε της Βιέννης.
Οι εσπλανάδες έγιναν δημοφιλείς κατά τη Βικτωριανή εποχή, όταν έγιναν «της μόδας» οι επισκέψεις σε παραθαλάσσια θέρετρα. Τότε αναπτύχθηκε και ο συνώνυμος αγγλικός όρος πρόμενεϊντ, από τη γαλλική λέξη για τον περίπατο, που σπανίως απαντάται και στην ελληνική με τη γαλλική εκφορά ως η προμενάντ. Αυτή ήταν μια περιοχή όπου οι άνθρωποι, και ιδίως τα ζευγάρια και οικογένειες, θα πήγαιναν για λίγο για να περπατήσουν για να «τους δουν» και να θεωρηθούν μέρος της «καλής κοινωνίας». Οι παραλιακοί «δρόμοι περιπάτου», όπως η Κρουαζέτ στις Κάννες, η περίφημη Προμενάντ ντεζ Ανγκλέ στις ακτές της Μεσογείου στη Νίκαια (Γαλλία) ή το Λουνγκομάρε στην Μπάρκολα της Τεργέστης εξακολουθούν να διαδραματίζουν κεντρικό ρόλο στη ζωή ολόκληρων των πόλεών τους και στην αγορά ακινήτων τους.
Στις Ηνωμένες Πολιτείες ο όρος έχει ένα πρόσθετο νόημα: είναι επίσης μια ευρεία νησίδα που χωρίζει τα ρεύματα κυκλοφορίας μιας λεωφόρου. Μερικές φορές αυτές είναι απλώς λωρίδες με γρασίδι, ή μπορεί να έχουν άνθη και δέντρα. Ορισμένες υπερυψωμένες νησίδες μπορούν να χρησιμοποιηθούν ως πάρκα με μονοπάτι και παγκάκια για περπάτημα ή τζόκινγκ.
Πολλές σύγχρονες εσπλανάδες και εξέδρες περιπάτου επιτρέπουν επίσης ποδήλατα και άλλα μη μηχανοκίνητα οχήματα. Ορισμένες περιλαμβάνουν επίσης μεγάλες λεωφόρους ή λεωφόρους όπου επιτρέπονται τα αυτοκίνητα.
Παραπομπές
Κατηγορία:Αξιοθέατα Κατηγορία:Αστική γεωγραφία Κατηγορία:Ακτές Κατηγορία:Οδοί
1171
Η τρέχουσα σελίδα αφορά το έτος 1171 κατά το Γρηγοριανό ημερολόγιο
Θάνατοι
Κατηγορία:Έτη
Αναγωγή
Η λέξη αναγωγή μπορεί να αναφέρεται στους εξής όρους:
Μάχη της Αμφίπολης
Η μάχη της Αμφίπολης συνέβη κατά τον Πελοποννησιακό πόλεμο το 422 π.Χ., στη Μακεδονία, στην περιοχή της Αμφίπολης. Αντίπαλοι ήταν οι Αθηναίοι υπό το στρατηγό Κλέωνα και οι Σπαρτιάτες υπό το στρατηγό Βρασίδα.
Η εκστρατεία του Βρασίδα στη Μακεδονία
Ο Λακεδαιμόνιος στρατηγός Βρασίδας εκστράτευσε στη Μακεδονία για να δημιουργήσει κατά πρώτον συμμαχίες και κατα δεύτερον να πολιορκήσει και να καταλάβει τις προσκείμενες στην Αθήνα πόλεις. Τότε έμαθε ότι ο φιλοπόλεμος Αθηναίος στρατηγός Κλέων ερχόταν εναντίον του για να τον σταματήσει. Οι δύο αντίπαλοι στρατοπέδευσαν κοντά στα τείχη της Αμφίπολης, ενώ μέρος του στρατού του Βρασίδα παρέμεινε μέσα στα τείχη της φιλικά προσκείμενης πόλης.
Η μάχη
Το επόμενο πρωί ο Βρασίδας με όλο το στρατό του κρύφτηκε πίσω από τα τείχη της Αμφίπολης. Ο Κλέων πληροφορημένος για τις κινήσεις του αντιπάλου του, έδωσε εντολή υποχώρησης σε φάλλαγγα πορείας. Τότε άνοιξαν ξαφνικά οι πύλες της Αμφίπολης και από μέσα ξεχύθηκε ο στρατός των Σπαρτιατών ο οποίος προσέβαλλε τους Αθηναίους στο μέσον της φάλαγγάς τους και στην οπισθοφυλακή της. Οι Αθηναίοι τράπηκαν σε γενική σχεδόν φυγή και είχαν πολύ μεγάλες απώλειες (600 νεκρούς) ενώ από τους Σπαρτιάτες σκοτώθηκαν μόλις 7, συμπεριλαμβανομένου του Βρασίδα. Στη μάχη έπεσε νεκρός και ο Κλέωνας.
Συνέπειες της μάχης
Η μεγάλη ήττα των Αθηναίων και ο θάνατος των Κλεωνα και Βρασίδα είχε ως αποτέλεσμα την επικράτηση των φιλειρηνικών παρατάξεων μεταξύ των εμπολέμων. Έτσι, το φθινόπωρο του 422 π.Χ. άρχισαν οι ειρηνευτικές διαπραγματεύσεις οι οποίες κατέληξαν στην ειρήνη του Νικία το 421 π.Χ..
Πηγές
Αμφιπολη Αμφιπολη Αμφιπολη Αμφιπολη Αμφιπολη 422 π.Χ. Κατηγορία:Αρχαία Αμφίπολις
Πέγκυ Ζήνα
Η Πέγκυ Ζήνα (πραγματικό όνομα: Παναγιώτα-Καλλιόπη Χρυσικοπούλου) (Αθήνα, 8 Μαρτίου 1975) είναι Ελληνίδα τραγουδίστρια.
Βιογραφία
Η Πέγκυ Ζήνα γεννήθηκε στην Αθήνα και η καταγωγή της είναι από το χωριό Σιταριά του Νομού Ιωαννίνων.
Στις 10 Ιουνίου του 2007 παντρεύτηκε σε δημόσια τελετή τον επιχειρηματία Γιώργο Λύρα. Ο γάμος τους έγινε στο Τρίκορφο Φωκίδας. Έχει μια κόρη.
Καλλιτεχνική πορεία
Η Πέγκυ Ζήνα έχει δεκαπέντε προσωπικούς δίσκους στο ενεργητικό της. Στο παρελθόν συνεργάστηκε με πολλά ονόματα του ελληνικού λαϊκού τραγουδιού όπως τον Νότη Σφακιανάκη, τον Πασχάλη Τερζή, τον Στέλιο Ρόκκο, τον Λευτέρη Πανταζή, τον Αντώνη Ρέμο, τον Σάκη Ρουβά, τον Νίκο Κουρκούλη, τον Γιάννη Πλούταρχο, τον Νίκο Βέρτη, τον Νίκο Μακρόπουλο και άλλους. Η κορυφαία της συνεργασία ήρθε το 2009 όπου συνεργάστηκε δίπλα στον τεράστιο Δημήτρη Μητροπανο.
Το 2005 το άλμπουμ "Ματώνω" τιμήθηκε με το βραβείο "Αρίων". Το χειμώνα 2009-2010 συνεργάστηκε με τον Δημήτρη Μητροπάνο στην Ιερά Οδό, στη συνέχεια εμφανίστηκαν στη Θεσσαλονίκη στο Odeon με μεγάλη επιτυχία και ξανασυνεργάστηκαν για δεύτερο συνεχόμενο χειμώνα στην Αθήνα, 2010-2011. Την άνοιξη του 2012 τραγούδησε με τη Πάολα στο νυχτερινό κέντρο Θέα. Το χειμώνα του 2012-2013 εμφανίστηκε στη Θεσσαλονίκη μαζί με τον Δήμο Αναστασιάδη στο STAGE by night. Την άνοιξη του 2013 συνεργάστηκε ξανά 14 χρόνια μετά με τον Γιάννη Πλούταρχο. Το χειμώνα 2013-2014 εμφανίζεται στη Πύλη Αξιού στη Θεσσαλονίκη με τον Τάκη Ζαχαράτο σε ένα ανατρεπτικό show. Την άνοιξη του 2014 εμφανίζεται στο Θέα με τον Νίκο Οικονομόπουλο όπου σημειώνουν μεγάλη επιτυχία. Τον χειμώνα 2014-2015 συνεργάζεται ξανά με τον Νότη Σφακιανάκη στο Φωταέριο ενώ κυκλοφορεί το νέο της τραγούδι "Με τη πλάτη στον τοίχο" σε μουσική και στίχους του Θάνου Παπανικολάου. Την άνοιξη του 2015 ξεκίνησε εμφανίσεις στη Θεσσαλονίκη με το Νίκο Μακρόπουλο στο Club Vogue όπου σημειώνουν τεράστια επιτυχία την οποία την μεταφέρουν στην Αθήνα στο Fantasia. Toν χειμώνα του 2015 εμφανίζεται στη Θεσσαλονικη στο Club Vogue έχοντας στο πλευρό της ανερχόμενους καλλιτέχνες ανάμεσα σε αυτούς ο Λούκας Γιώρκας. Έπειτα από μια σειρά επιτυχημένης πορείας και καταξίωση στο χώρο του τραγουδιού, η Πέγκυ Ζήνα, συμμετείχε ως κριτής στην επιτροπή του talent show The X-Factor (Ελλάδα) στο κανάλι του ΣΚΑΙ. Το 2018 κυκλοφόρησε ο πολυσυλλεκτικός της δίσκος Έλα, με καλές κριτικές για στίχο, ενορχήστρωση και ερμηνείες.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Ελληνίδες τραγουδίστριες ποπ Κατηγορία:Λαϊκοί τραγουδιστές Κατηγορία:Βραβευμένοι με Αρίων Κατηγορία:Minos EMI
Θεώρημα Άροου
Το Θεώρημα του Άροου περιγράφει ότι οποιαδήποτε διαδικασία συλλογικής απόφασης είναι προβληματική εκ φύσεως και για αυτό ο ψηφοφόρος πρέπει να κινηθεί στρατηγικά. Σύμφωνα με το θεώρημα αυτό, δεν υπάρχει κανένα σύστημα ψηφοφορίας το οποίο να μπορεί να μετατρέψει τις ιεραρχημένες ατομικά προτιμήσεις των ψηφοφόρων σε μια συλλογική-κοινωνική καθολική ιεράρχιση, η οποία να είναι πλήρης και μεταβατική, ικανοποιώντας ένα προκαθοριμένο σύνολο κριτηρίων. Τα προκαθορισμένα αυτά κριτήρια είναι: η απουσία δικτατορικών διαδικασιών, η ύπαρξη απεριόριστων επιλογών, η υπάρξη καλύτερης συλλογικής επιλογής, η ανεξαρτησία και η μονοτονία. Συνεπώς, δεν υπάρχει κάποιος κανόνας κοινωνικής επιλογής ο οποίος να ικανοποιεί όλες τις απαιτήσεις αφού όλες οι ισχυρές δηλώσεις κρύβουν κάτι, δηλαδή η λήψη αποφάσεων με πλειοψηφία μπορεί να αποτύχει να δώσει ένα σταθερό αποτέλεσμα.
Θεωρία Κοινωνικής Επιλογής
Το Θεώρημα προκύπτει από τη Θεωρία της Κοινωνικής Επιλογής, η οποία είναι ένα θεωρητικό πλαίσιο ανάλυσης ή συνδυασμού ατομικών προτιμήσεων, ενδιαφερόντων ή προθέσεων όπου στόχος είναι να καταλήξει σε μια συλλογική απόφασή ή κοινωνική πρόνοια κατά μία έννοια.Ένα μη-θεωρητικό παράδειγμα συλλογικής απόφασης είναι η θέσπιση ενός νόμου ή το σύνολο των νόμων στο πλαίσιο ενός συντάγματος. Η Κοινωνική Επιλογή συνδυάζει στοιχεία της Οικονομικής Ευημερίας και της Θεωρίας της Ψηφοφορίας.
Τα αποτελέσματα αποκάλυψαν τη λογική ασυμβατότητα των διαφόρων αξιωμάτων, όπως στο θεώρημα του Άροου, αποκαλύπτοντας ένα πρόβλημα συγκέντρωσης και προτείνοντας αναδιατύπωση ή θεωρητική διαλογή στη κατάληξη μερικών αξιωμάτων. Αργότερα το έργο αναλογίζεται προσεγγίσεις για αποζημιώσεις και δικαιοσύνη, ελευθερία και δικαιώματα, αξιωματικοί περιορισμοί στις προτιμήσεις των παραγόντων, η μεταβλητή του πληθυσμού, η στρατηγική θωράκιση των μηχανισμών της κοινωνικής επιλογής, των φυσικών πόρων, των δυνατοτήτων και των ρόλων, της ευημερίας, της δικαιοσύνης και της φτώχειας.
Ιδιότητες του θεωρήματος Άροου
Το θεώρημα του Άροου ακολουθεί τις πιο κάτω ιδιότητες για μια δίκαιη μέθοδο ψηφοφορίας:
Κατηγορία:Παράδοξα
Διοίκηση Θράκης
thumb|right|250px|Η Διοίκηση της Θράκης το έτος 400 Η Διοίκηση Θράκης ήταν διοικητική περιφέρεια της Ανατολικής Ρωμαϊκής αυτοκρατορίας. Ήταν μία από τις 12 διοικητικές περιφέρειες (dioceses) που δημιουργήθηκαν από την διοικητική μεταρρύθμιση του αυτοκράτορα Διοκλητιανού. Δημιουργήθηκε την εποχή του αυτοκράτορα Αρκαδίου στα τέλη του 4ου αιώνα μ.Χ. και διοικητικά ανήκε στην Υπαρχία της Ανατολής (Praefectura praetorio per Orientem). Η Διοίκηση περιελάμβανε έξι επαρχίες. Καταργήθηκε τον 6ο αιώνα και στα εδάφη της δημιουργήθηκε το Θέμα Θρακώον.
Πηγές
Κατηγορία:Διοικήσεις της Βυζαντινής αυτοκρατορίας Κατηγορία:Διοικήσεις της Ρωμαϊκής αυτοκρατορίας Κατηγορία:Θράκη Κατηγορία:Ιστορία της Δοβρουτσάς
Αδερφοί Κοέν
Οι αδερφοί Τζόελ Κοέν (γενν. 29 Νοεμβρίου 1954) και Ίθαν Κοέν (γενν. 21 Σεπτεμβρίου 1957) είναι Αμερικάνοι σκηνοθέτες γνωστοί στο ευρύ κοινό ως αδερφοί Κοέν.
Ντμίτρι Μερεζκόβσκι
Ο Ντμίτρι Σεργκέιεβιτς Μερεζκόβσκι (Дмитрий Сергеевич Мережковский, 2 Αυγούστου 1865, Αγία Πετρούπολη, Ρωσική Αυτοκρατορία — 9 Δεκεμβρίου 1941, Παρίσι, Γαλλία) ήταν Ρώσος μυθιστοριογράφος, ποιητής, θρησκευτικός στοχαστής και κριτικός λογοτεχνίας.
Αδερφοί Κοέν
Βιογραφικά
Κατάγονται από την Μινεσότα των ΗΠΑ και είναι εβραϊκής καταγωγής. Ο Τζόελ έχει σπουδάσει κινηματογράφο και τηλεόραση στο πανεπιστήμιο της Νέας Υόρκης και ο Ίθαν Φιλοσοφία στο Πρίνστον. Πριν ξεκινήσουν δειλά το 1984 την σκηνοθετική καριέρα τους ήταν οι ίδιοι παθιασμένοι κινηματογραφόφιλοι και είχαν εργαστεί περιστασιακά σε δευτερεύουσας σημασίας δουλειές σε χαμηλού κόστους κινηματογραφικές παραγωγές.
Ντμίτρι Μερεζκόβσκι
Υπήρξε σπουδαία φιγούρα της Αργυρής Εποχής στην ρωσική ποίηση. Θεωρείται συνιδρυτής του κινήματος του Συμβολισμού. Ο ίδιος αναγκάστηκε σε πολιτική εξορία δύο φορές. Κατά τη δεύτερη εξορία του (1918-1941) συνέχισε την επιτυχή δημοσίευση των μυθιστορημάτων του και αναγνωρίστηκε ως κριτικός της Σοβιετικής Ένωσης.
Αδερφοί Κοέν
Βιογραφικά
Δεν απασχολούν τα media με τη προσωπική τους ζωή. Σήμερα ζουν στη Νέα Υόρκη. Ο Τζόελ είναι παντρεμένος με την ηθοποιό Φράνσις ΜακΝτόρμαντ και ο Ίθαν με την μοντέρ των ταινιών τους, Τρίσια Κουκ.
Ντμίτρι Μερεζκόβσκι
Υπήρξε συγγραφέας φιλοσοφικών και ιστορικών μυθιστορημάτων που σε συνδυασμό με τον ένθερμο ιδεαλισμό και τη λογοτεχνική καινοτομία του υπήρξε εννέα φορές υποψήφιος για το Βραβείο Νόμπελ στη λογοτεχνία, το οποίο παρολίγον να κερδίσει το 1933.
Εξωτερικοί σύνδεσμοι
Κατηγορία:Ρώσοι μυθιστοριογράφοι Κατηγορία:Ρώσοι ποιητές Κατηγορία:Ρώσοι κριτικοί της λογοτεχνίας
Αδερφοί Κοέν
Γενικά
Οι αδερφοί Κοέν γράφουν, σκηνοθετούν και κάνουν την παραγωγή των ταινιών τους από κοινού αν και μέχρι πρόσφατα ο Τζόελ είχε περισσότερο την ευθύνη της σκηνοθεσίας και ο Ίθαν της παραγωγής. Είναι γνωστοί στο χώρο του κινηματογράφου σαν ο «δικέφαλος σκηνοθέτης» καθώς έχουν ακριβώς τις ίδιες απόψεις για την υλοποίηση των ταινιών και παραδειγματική συνεργασία.
Στις ταινίες τους αρκετά συχνά υπάρχουν ονειρικά και υπερ-ρεαλιστικά στοιχεία ενώ διαφοροποιούνται και σεναριακά από τις κατεστημένες κινηματογραφικές αντιλήψεις του Χόλιγουντ καθώς οι ήρωες τους δεν είναι ωραιοποιημένοι χαρακτήρες, δεν έχουν ιδιαίτερες ηθικές αναστολές (αντί-ήρωες) και εμπλέκονται σε περίεργες ιστορίες με πολλές αντιφάσεις και ανατροπές. Έχουν έντονες επιρροές από το Φιλμ νουάρ και γενικά το κλασσικό κινηματογράφο αλλά και την αισθητική των κόμικς. Το κινηματογραφικό είδος που τους ταιριάζει περισσότερο είναι η μαύρη κωμωδία. Ιδιαίτερο χαρακτηριστικό του σκηνοθετικού διδύμου είναι ότι επιλέγουν συχνά τους ίδιους ηθοποιούς για τις ταινίες τους. Ενδεικτικά ο Τζορτζ Κλούνεϊ έχει παίξει σε 3 ταινίες τους, ο Τζεφ Μπρίτζες σε 2, ο Στιβ Μπουσέμι σε 6, ο Τζον Γκούντμαν σε 5, ο Τζον Τουρτούρο σε 4.
Οι αδερφοί Κοέν θεωρούνται σήμερα καταξιωμένοι στο παγκόσμιο κινηματογραφικό στερέωμα στην κατηγορία cinefil αλλά και όχι μόνο με σημαντικές εμπορικές επιτυχίες όπως τα Καμιά Πατρίδα για τους Μελλοθάνατους (εισπράξεις 162 εκατομμύρια δολάρια) και το Καυτό Απόρρητο (163 εκατομμύρια). Το μοναδικό κινηματογραφικό στυλ των αδελφών Κοέν έχει δημιουργήσει πολλούς φανατικούς θαυμαστές των ταινιών τους. Πολλά είναι τα βραβεία, οι διακρίσεις και οι υποψηφιότητες που έχουν κερδίσει από το 1991 μέχρι σήμερα με σημαντικότερα τα:
Εξωτερικοί σύνδεσμοι
Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Αμερικανοί παραγωγοί ταινιών Κατηγορία:Βραβευμένοι με Χρυσή Σφαίρα Κατηγορία:Αμερικανοεβραίοι Κατηγορία:Βραβευμένοι με BAFTA Κατηγορία:Βραβευμένοι με Όσκαρ Καλύτερης Σκηνοθεσίας Κατηγορία:Παραγωγοί που κέρδισαν Όσκαρ Καλύτερης Ταινίας
Χανκ Γουίλιαμς
Ο Χίραμ Κινγκ Γουίλιαμς (Hiram King Williams, 17 Σεπτεμβρίου 1923 - 1 Ιανουαρίου 1953), γνωστός περισσότερο ως Χανκ Γουίλιαμς (Hank Williams) ήταν Αμερικανός μουσικός της κάντρι που γνώρισε μεγάλη επιτυχία κατά την περίοδο μετά το δεύτερο παγκόσμιο πόλεμο. Θεωρείται ένας από τους σπουδαιότερους εκπροσώπους της κάντρι, καθώς συνέβαλε στη μετάβασή της από ένα τοπικό είδος της υπαίθρου σε εθνικό είδος με μεγάλη απήχηση και στις αστικές περιοχές. Πολλές συνθέσεις του συγκαταλέγονται σήμερα στο κλασικό ρεπερτόριο της κάντρι μουσικής, όπως τα τραγούδια Lovesick Blues, Cold, Cold Heart, Jambalaya (on the Bayou), και Your Cheatin’ Heart.
Γεννημένος στην Αλαμπάμα των ΗΠΑ, από νεαρή ηλικία ασχολήθηκε με τη μουσική και γνωρίστηκε με τον πλανόδιο αφροαμερικανό μουσικό Ρούφους Πέιν, ο οποίος τον βοήθησε να αναπτύξει τις δεξιότητές του στην κιθάρα. Από το 1937 έως το 1942 έπαιζε μουσική σε ραδιοφωνικό σταθμό του Μοντγκόμερι και αργότερα σχημάτισε το συγκρότημα Driftin' Cowboys. Υπέγραψε το πρώτο επαγγελματικό συμβόλαιο το 1946 με τη συμβολή του κυνηγού ταλέντων Φρεντ Ρόουζ και πολύ γρήγορα η φήμη του εξαπλώθηκε, γνωρίζοντας μεγάλη επιτυχία. Πέθανε την πρωτοχρονιά του 1953 από καρδιακή προσβολή, ενώ βρισκόταν καθοδόν προς συναυλία, αφήνοντας πίσω του μια σύντομη καριέρα.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί Κατηγορία:Αμερικανοί μουσικοί Κατηγορία:Κάντρι μουσικοί Κατηγορία:Βραβευμένοι με Γκράμι
Παναθηναϊκός (ποδόσφαιρο ερασιτεχνών)
Ο Παναθηναϊκός Αθλητικός Όμιλος διατηρεί από τα μέσα της δεκαετίας του '50 ποδοσφαιρικά τμήματα ερασιτεχνών και της υποδομής νέων, τα οποία από το 1981 διαχειρίζεται η ΠΑΕ Παναθηναϊκός. Επιπλέον, εκτός της συνεργασίας μέσω του δικτύου Σχολές Ποδοσφαίρου ΠΑΟ με 40 ομόλογες ακαδημίες στην Ελλάδα, ο σύλλογος διατηρεί τέσσερις σχολές εκτός χώρας και συγκεκριμένα σε Κύπρο (Λεμεσός), ΗΠΑ (Σεντ Λούις, Δυτικό Κεντάκι) και Νότιο Αφρική (Γιοχάνεσμπουργκ), ενώ αντίστοιχες υπήρξαν παλαιότερα στις Αυστραλία, Γερμανία και Πολωνία.
Προπολεμικά
Το διάστημα 1928 με 1931 ο προπονητής της α΄ ομάδας Γιόζεφ Κιούνσλερ επιχείρησε να ανανεώσει την ομάδα του Παναθηναϊκού, προωθώντας ταλαντούχους νεαρούς αθλητές από τη β΄ ομάδα του συλλόγου. Σύμφωνα με την εφημερίδα της εποχής Αθλητισμός, "διεκδικεί την τιμή να ονομάζεται ιδρυτής του συστήματος των τσικό στα ποδοσφαιρικά σωματεία του κέντρου. Το ελληνικό ποδόσφαιρο, ο Παναθηναϊκός, πολλοί σημερινοί άσσοι του τελευταίου που φόρεσαν την στολή της εθνικής ομάδας, χρωστούν την εξέλιξή τους σε αυτόν τον άνθρωπο".
1955-1960
Στα μέσα της δεκαετίας του '50 οι Αντώνης Μηγιάκης, Οδυσσέας Τσούτσος και Νίκος Σίμος οργάνωσαν τα τμήματα υποδομής του ποδοσφαιρικού τμήματος του Παναθηναϊκού και δημιούργησαν αξιόλογη ερασιτεχνική ομάδα. Προπονητές της διετέλεσαν αργότερα οι τεχνικοί του ανδρικού τμήματος Χάρι Γκέιμ και Σβέτισλαβ Γκλίσοβιτς. Έως τα τέλη της δεκαετίας του '60, οι αγώνες των ερασιτεχνών διεξάγονταν πριν την έναρξη των αντίστοιχων για το πρωτάθλημα Ελλάδας σε επίπεδο ανδρών, οπότε τους νεαρούς αθλητές είχαν την ευκαιρία να παρακολουθήσουν οι φίλοι του συλλόγου.
1981-1990
Μετά την ανάληψη της προεδρίας του Παναθηναϊκού από το Γιώργο Βαρδινογιάννη, προσελήφθη ως τεχνικός διευθυντής ο Άγγλος προπονητής Αλφ Ράμσεϊ για να σχεδιάσει την οργάνωση των ακαδημιών σε ευρωπαϊκά πρότυπα. Παράλληλα, τα τμήματα υποδομής απέκτησαν έδρα στο Αθλητικό Κέντρο Παιανίας. Κατά τη δεκαετία του 80, αξιόλογη υπήρξε η συνεισφορά του προπονητή Κώστα Τσάκου.
1991-2000
thumb|left|100px|[[Γιάννης Γκούμας]]
Το 1993 ο Παναθηναϊκός κατέκτησε το Κύπελλο ΕΠΣ Αθηνών. Την επόμενη χρονιά αναδείχθηκε και πάλι Κυπελλούχος ΕΠΣ Αθηνών, ενώ παράλληλα κατέκτησε και το Κύπελλο ερασιτεχνών Ελλάδας. Το 1999 κατέκτησε το Διεθνές τουρνουά της Φρανκφούρτης.
Το 1998 η Εθνική Ελπίδων αγωνίστηκε στον τελικό του Ευρωπαϊκού πρωταθλήματος έχοντας στη σύνθεση 4 αθλητές που αναδείχθηκαν από την ομάδα νέων του Παναθηναϊκού (Γιάννης Γκούμας, Γιώργος Καραγκούνης, Γιώργος Αλεξόπουλος, Άγγελος Μπασινάς).
2001-2010
Το 2005 ο Παναθηναϊκός κατέκτησε το διεθνές τουρνουά Κόπα Άμστερνταμ, το οποίο διοργανώνει η ομάδα του Άγιαξ, απέναντι στις ομάδες των Μπαρτσελόνα, Άγιαξ, Ρέιντζερς, Άντερλεχτ, Σπάρτα Πράγας και Κρουζέιρο. Την ίδια χρονιά η ομάδα Κ-21 του Παναθηναϊκού κατέκτησε το Πρωτάθλημα Ελλάδος Κ-21. Το 2006 ο Σωτήρης Νίνης προωθήθηκε από τις ακαδημίες του Παναθηναϊκού στην πρώτη ομάδα σε ηλικία 16 ετών, ενώ το 2007 αγωνίστηκε με την Εθνική Ελλάδος Κ-19 στον τελικό του Ευρωπαϊκού πρωταθλήματος. Το 2009 η ομάδα Κ-18 κατέκτησε το Πρωτάθλημα Ελλάδος Κ-18. Το 2013 η ομάδα των εφήβων του Παναθηναϊκού συμμετείχε στο τελικό της διοργάνωσης Πούσκας Καπ.
Ο Παναθηναϊκός υπήρξε η πρώτη ομάδα στην Ελλάδα με ακαδημία στο εξωτερικό. Εκτός από τις 55 ακαδημίες με τις οποίες συνεργάζεται στην Ελλάδα, η ομάδα διατηρεί 6 ακαδημίες εκτός Ελλάδας στην Κύπρο, ΗΠΑ (Saint Louis), Αυστραλία, Καναδά, Ισραήλ και Αίγυπτο (υπό ίδρυση η σχολή στην Ν. Αφρική).
2011-
Το 2012 η ομάδα Κ-20 κατέκτησε το Πρωτάθλημα Ελλάδος Κ-20 για 2η φορά στην ιστορία της. Το 2012 η Εθνική Ελλάδος Νέων αγωνίστηκε στον τελικό του Ευρωπαϊκού Πρωταθλήματος Νέων, έχοντας στο δυναμικό της 5 αθλητές της ομάδας νέων του Παναθηναϊκού (Καπίνο, Μαυρίας, Φουρλάνος, Τριανταφυλλόπουλος, Μαρινάκης).
Το 2013 η ομάδα των εφήβων έφθασε ξανά στο τελικό του Πούσκας Καπ. Την ίδια χρόνια όλα τα τμήματα υποδομής απέκτησαν έδρα στο Αθλητικό Κέντρο Γιώργος Καλαφάτης, που αποτελεί το νέο προπονητικό κέντρο της ποδοσφαιρικής ομάδας.
Πρωτάθλημα Κ-19
Νέων έως το 2008, Κ-19 έως το 2010 και Κ-20 έως το 2018.
Διακρίσεις
-
Σύνθεση ομάδας Κ-19
. Σε παρένθεση το έτος γέννησης.
.
Τεχνικό επιτελείο
Υπεύθυνος του δικτύου Σχολές Ποδοσφαίρου Παναθηναϊκού μέσω του οποίου ο σύλλογος συνεργάζεται με άλλες ακαδημίες στην Ελλάδα και το εξωτερικό, είναι ο Σταμάτης Αργύρης.
Ποδοσφαιριστές της ακαδημίας στο τρέχον επαγγελματικό ρόστερ του συλλόγου
Σε φθίνουσα ηλικιακή σειρά. .
Κατά τη διάρκεια της καλοκαιρινής μεταγραφικής περιόδου του 2016, αποχώρησαν τέλος οι Τάσος Λαγός (μέσος, 1992), Αλέξανδρος Αναγνωστόπουλος (τερματοφύλακας, 1994), Βασίλης Αγγελόπουλος (μέσος, 1997) και Λάζαρος Λάμπρου (επιθετικός, 1997).
Δίκτυο σχολών
Οι Σχολές Ποδοσφαίρου Παναθηναϊκού (Panathinaikos Soccer Schools) αποτελούν ένα δίκτυο σχολών ανά την Ελλάδα και τον κόσμο, οι οποίες συνεργάζονται με την ΠΑΕ Παναθηναϊκός. Επίσης, κάθε χρόνο διεξάγονται τα πασχαλινά τουρνουά «Green Youth Cup».